In nomine sanctæ  individuæ Trinitatis, BOSO ipsius misericordiâ Rex. Sanctæ recordationis effectum ad memoriam reducentes, pio incitamento veraciter duximus dignum foro, quatenùs Ecclesiæ Dei sublimitatem in omnibus augmentari, pro posse videlicèt nostro desiderantes peragamus. Quam rem ad perfectum deducere optantes, divino fulti amore, ut de terrenis mereamur æterna, libenti animo talia statuere decrevimus. Quâ de re, omnium fidelium nostrorum comperiat notitia, quòd propriâ voluntate, pro mercede Karoli Augusti,  nostræ remedio animæ, seu  Augustæ conjugis nostræ, in honore Domini  Salvatoris nostri Jesu Christi, Sanctæque Mariæ, Sancto Filiberto qui ob infestationem paganorum castro Trenorchio deductus est, ubi vir venerabilis Abba Geilo cum plurimâ monachorum turbâ præesse dinoscitur, Concedimus in Comitatu Genevensi cellam quæ vocatur Talgeria, quæ etiam dicata est in honore Sanctæ Mariæ:  curtem Caldatis: curtem etiam Marlandis, curtémque Verilico, ac curtem Tudesio,  villam Ariaco indominicatam ................. villámque vocatam ................ Hæc omnia cum omnibus integritatibus, cum Ecclesiis ibidem aspicientibus, servísque utriúsque sexus, cum exitibus  regressibus, atque campis, pratis cultis  incultis, aquis aquarúmque decursibus, ab hodiernâ die  deinceps, præfato Sancto Filiberto, monachísque Deo ibidem militantibus concedimus, perpetualiter permanendum. Et ut hæc libens concessio, majoris valeat obtinere firmitatem rigoris, manu propriâ roborare curavimus,  anuli nostri impressione insigniri jussimus. Signum BOSONIS gloriosissimi Regis. Stephanus notarius, ad vicem Radulfi recognovi. Data VI. Iduum .. Indictione XII. Anno primo regni Bosonis gloriosissimi Regis. Actum Lugduno civitate, in Dei nomine feliciter, amen. Sigillum BOSONIS Regis, membranæ affixum.